JY LEES NOU Kyk: Elfjarige rakker se pretrit eindig agter tralies
’n Elfjarige seun van Minnesota het Sondag besluit dis tyd om grootmeneer te speel en agter die stuur van ’n splinternuwe kobaltblou sementtenkvragmotor ingeskuif.
Kwajongens kies gewoonlik eerder motors en bakkies, maar dié kalant het net een doel voor oë gehad: om daardie vragmotor te bestuur. Kort voor lank was die polisie op sy spoor, maar daar was geen keer aan die seun en die vragmotor wat hy “sonder toestemming geleen” het nie.
11 year old boy arrested after 70mph police chase in stolen cement mixer: https://t.co/T25RVd7D8A pic.twitter.com/TB6uDSc0I7 — SICK CHIRPSE (@SickChirpse) March 22, 2016
Twee polisiemotors het die onderspit gedelf teen die reuse-voertuig. Die minderjarige bestuurder het sonder huiwering bo-oor een van die motors gejaag. Met tye het die seun teen ’n spoed van tot 114 km/h op die snelweg en op die dorp voortgejaag. Een van die “stopstokke” wat deur die polisie in die pad gesit is, het ’n gat in die vragmotor se voorwiel gesteek, maar selfs dit het hom nie van stryk gebring nie.
More Video: Police Chase Cement Mixer in Dodge Center. - @RochesterMag pic.twitter.com/fSwBny0pWL — Chad Corey (@chizad7) March 20, 2016
Volgens die polisie het hy telkemale probeer om voertuie te tref. Nuuskierige inwoners het die hele petalje gadegeslaan. Troy Flatness het aan NBC gesê die seun “het geglimlag, getoet en geskree . . . hy het duidelik ’n goeie tyd gehad.” Elke keer as hy in die straat afgejaag het, het die omstanders gewaarsku: “Hy’s weer op pad!”
It's not every day you see a cement mixer leading a "high speed" pursuit right by your apartment... pic.twitter.com/MH3lU9LkKB — Josh Mitchell (@mitch7575) March 20, 2016
Eers 75 minute later, nadat ’n helikopter ook ingespan is, het die vragmotor in ’n doodloopstraat tot stilstand gekom. Die seun het te voet probeer vlug, maar dié keer het die lang arm van die gereg hom behoorlik beetgekry.
Boy who took cement mixer on high-speed joyride in Dodge Center was just 11 years old https://t.co/1XgGeMarK9 — Star Tribune (@StarTribune) March 21, 2016
Sy jaery met ’n pap wiel het verskeie paaie beskadig, die nuwe vragmotor het aansienlike skade opgedoen en glasskerwe vertel van sy pad van verwoesting. Maar wonder bo wonder is niemand tydens die “pretrit” beseer nie.
Die seun is nou in ’n aanhoudingsentrum vir jeugdiges in Rochester.
Bronne: startribune.com, nbcnews.com, nydailynews.com
Twitter is 10 jaar oud! Kyk wat was dié SA bekendes se eerste twiets